# Килмәмәтов Рәмил Исмәғил улы

Килмәмәтов Рәмил Исмәғил улы (10 сентябрь 1949 йыл — 12 апрель 2019 йыл) — фоторәссам, йәмәғәтсе. 1983 йылдан СССР Фоторәссамдар союзы ағзаһы. 1992 йылдан Башҡортостан Республикаһының Фоторәссамдар союзы рәйесе, Рәсәй Фоторәссамдар союзы сәркәтибе, 2004 йылдан — Рәсәй Федерацияһы Фоторәссамдар союзының Башҡортостан бүлексәһе рәйесе. Башҡортостан Республикаһының халыҡ рәссамы (2014). Рәсәй Федерацияһының (2007) һәм Башҡорт АССР-ының (1990) атҡаҙанған мәҙәниәт хеҙмәткәре. Башҡортостан Республикаһының Салауат Юлаев исемендәге дәүләт премияһы лауреаты (2010).

# Килмәмәтов Рәмил Исмәғил улы
## Биографияһы

Рәмил Исмәғил улы Килмәмәтов 1949 йылдың 10 сентябрендә Башҡорт АССР-ының Благовар районы Үрге Ҡарғалы ауылында тыуған.
1987 йылда Мәскәү мәҙәниәт институтын тамамлай. 1976 йылдан «Ағиҙел» кинофотоклубында бүлек мөдире, 1992 йылдан — Башҡортостан Республикаһының Фоторәссамдар союзы, 2004 йылдан — Рәсәй Федерацияһы Фоторәссамдар союзының Башҡортостан бүлеге рәйесе.
Рәмил Килмәмәтов 2019 йылдың 12 апрелендә Өфө ҡалаһында көтмәгәндә вафат булды.

# Килмәмәтов Рәмил Исмәғил улы
## 21 быуаттағы фотокүргәҙмәләре

* 2001 — «Тормош йәмле» шәхси күргәҙмәһе, Өфө, февраль
* 2001 — «Башҡортостан» шәхси күргәҙмәһе, Амстердам, Голландия, март
* 2001 — «Мин һеҙҙе яратам!» шәхси күргәҙмәһе, Өфө, март
* 2001 — «Мин һеҙҙе яратам!» шәхси күргәҙмәһе, Франция, Париж, ЮНЕСКО галереяһы, апрель
* 2001 — «Минең Башҡортостаным» республика күргәҙмәһе, Әзербайжан, Баҡы, май
* 2001 — «Минең Башҡортостаным» шәхси күргәҙмәһе, С. Петербург, Комиссаржевский театры, июнь
* 2002 — «Башҡортостан — мөхәббәтем минең» шәхси күргәҙмәһе, Италия, Венеция, Флоренция, Рим, Бөтә Донъя ЮНЕСКО клубтары федерацияһы Ассамблеяһы программаһы буйынса, октябрь
* 2003 — «Минең Башҡортостаным» шәхси күргәҙмәһе, Германия, Бодензее, июнь
* 2004 — «Йөрәктән йөрәккә» шәхси күргәҙмәһе, Германия, Люберленген, Оверленген, июнь
* 2004 — «Тормош йәмле» шәхси күргәҙмәһе, Өфө, сентябрь-октябрь
* 2004 — «Тормош йәмле» шәхси күргәҙмәһе, Благовар районы, октябрь-ноябрь
* 2005 — «Башҡортостан бөгөн» шәхси күргәҙмәһе, Минск, Берлин, Страссбург (Франция), Париж, Лион, ЮНЕСКО-ның «Бөйөк Еңеүгә — 60 йыл» программаһы буйынса, ғинуар
* 2005 — «Туймазы һәм туймазылар» шәхси күргәҙмәһе, Туймазы, ғинуар
* 2005 — «Дүртөйлөләр» шәхси күргәҙмәһе, Дүртөйлө, март
* 2005 — «Боден күле өҫтөндәге фажиғә» шәхси күргәҙмәһе, Швейцария, Цюрих, июнь
* 2005 — «Минең Башҡортостаным», Төркиә, Мерсин, Мут, Анамур, Тарсус, ТЮРКСОЙ саралары сиктәрендә, сентябрь
* 2006 — «Башҡортостан. Үҫеш юлында» шәхси күргәҙмәһе, Башҡортостан суверенитетының 15 йыллығына, Өфө, октябрь
* 2005 — «Ҡояш балалары», Төркиә фоторәссам күҙе менән, Өфө, ноябрь
* 2005 — «Башҡортостан — XXI быуат», Мысыр, Хургада, декабрь
* 2006 — «Башҡортостан — XXI быуат», Санкт-Петербург, февраль
* 2006 — «Минең ерем Башҡортостан», «Ҡояш балалары», «Һабантуй», Төркиә Республикаһында Башҡортостан мәҙәниәте көндәре сиктәрендә, Төркиә, Истанбул, июнь
* 2006 — «Баймаҡ еренә һөйөү менән», Башҡортостандың Рәсәйгә ҡушылыуының 450 йыллығына, Өфө, октябрь.

# Килмәмәтов Рәмил Исмәғил улы
## Уның тураһында матбуғат

* Ахтарьянова З. Задумайтесь о смысле бытия. Фотоработы Рамиля Кильмаматова призывают остановиться и поразмышлять. «Республика Башкортостан» гәзите, № 195, 2007, 6 октябрь.